Armėnų genocido atminimo diena
Armėnų genocido atminimo diena (arm. Մեծ Եղեռնի զոհերի հիշատակի օր) – valstybinė šventė Armėnijoje, minima balandžio 24 d. Ji kasmet minima 1915 m. armėnų genocido aukų atminimui, kai dėl Osmanų imperijos vykdytų žudynių ir bado mirė nuo 600 tūkst. iki 1,5 mln. armėnų. Sostinėje Jerevane šimtai tūkstančių žmonių kasmet eina prie Armėnų genocido memorialinio komplekso padėti gėlių prie amžinosios ugnies.